**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 300/2005 Z. z. Trestný zákon**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 629/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015, zákona č. 87/2015 Z. z. a zákona č. .../2015 Z. z. sa mení a dopĺňa takto:

1. V § 124 ods. 1 prvej vete sa za slovo „veci“ vkladajú čiarka a slová „inej majetkovej hodnote“.
2. V § 125 ods. 1 piatej vete sa za slovo „veci“ vkladajú slová „alebo inej majetkovej hodnoty“.
3. Nadpis nad § 130 znie: „**Vec a iná majetková hodnota**“.
4. V § 130 sa za odsek 2 vkladá nový odsek 3, ktorý znie:

„(3) Inou majetkovou hodnotou sa na účely tohto zákona rozumie majetkové právo alebo iná peniazmi oceniteľná hodnota, ktorá nie je vecou a nevzťahujú sa na ňu ustanovenia o veciach podľa odseku 1 a odseku 2.“.

Doterajšie odseky 3 až 8 sa označujú ako odseky 4 až 9.

1. V § 130 odseky 4 a 5 znejú:

„(4) Zverenou vecou alebo zverenou inou majetkovou hodnotou sa na účely tohto zákona rozumie vec alebo iná majetková hodnota vo vlastníctve inej osoby, ktorú má páchateľ na základe zmluvy v oprávnenom užívaní alebo z dôvodov plnenia určitých úloh podľa dispozície jej vlastníka v držbe so záväzkom použiť ju len na dohodnutý účel alebo za dohodnutých podmienok ju vlastníkovi vrátiť.

(5) Prisvojením veci alebo inej majetkovej hodnoty sa na účely tohto zákona rozumie odňatie veci alebo inej majetkovej hodnoty z dispozície vlastníka alebo inej osoby, ktorá ju má oprávnene, bez súhlasu, s úmyslom s ňou nakladať ako s vlastnou vecou alebo vlastnou inou majetkovou hodnotou.“.

1. V § 130 ods. 9 sa slová „odseku 7“ nahrádzajú slovami „odseku 8“.
2. V § 213 ods. 1 sa za slovo „vec“ vkladajú slová „alebo cudziu inú majetkovú hodnotu“.

**Čl. II**

Tento zákon nadobúda účinnosť 1. januára 2016.